# data[].attributes.body
1. Muhammad Afiq Hazazi bin Hassan
(17131461/2)
2. Ahmad Usamah bin Mohd Izra'ai
(17131595/2)
3. Muhammad Aiman Faris bin Mohd Shamsul
(17129778)

# data[].attributes.body
1.  Muhammad Afiq Hazazi bin Hassan

Mengkaji mengenai penciptaan langit dan bumi menurut perspektif Sains.

Membuat kajian terhadap kepercayaan agama terhadap penciptaan langit dan bumi.

2.  Ahmad Usamah bin Mohd Izra'ai

Menganalisis ayat-ayat al-quran daripada kitab tafsir.

3.  Muhammad Aiman Faris bin Mohd Shamsul

Merangka pendahuluan, definisi dan penutup tajuk kajian.

Membuat indeks ayat al-quran berkaitan penciptaan langit dan bumi.

# data[].attributes.body
Salah satu pegangan akidah Islam ialah mengimani bahawa Allah S.W.T. Maha Berkuasa untuk menciptakan sesuatu. Penciptaan langit dan bumi ialah salah satu bukti kekuasaan Allah. Allah juga menciptakan sesuatu dengan hanya menyebut "كن" iaitu "Jadilah!", maka sesuatu itu akan tercipta, selari dengan ayat Al-Quran dalam surah Yasin ayat ke-82: Dia hanya berkata kepadanya, “Jadilah!” Maka dengan serta-merta jadilah sesuatu yang dikehendaki-Nya itu.

Namun, Allah menjadikan langit dan bumi dalam tempoh masa 6 hari sebagaimana yang dijelaskan di dalam beberapa ayat al-Quran. Persoalannya di sini mengapa Allah mengambil masa 6 hari untuk menjadikan langit dan bumi?.

# data[].attributes.headline
INDEKS AYAT AL-QURAN BERKAITAN PENCIPTAAN LANGIT DAN BUMI

# data[].attributes.subject
INDEKS AYAT AL-QURAN BERKAITAN PENCIPTAAN LANGIT DAN BUMI

# data[].attributes.headline
INDEKS AL-QURAN: PENCIPTAAN LANGIT DAN BUMI

# data[].attributes.subject
INDEKS AL-QURAN: PENCIPTAAN LANGIT DAN BUMI

# data[].attributes.body
Seterusnya pengkhususan diletakkan pada penciptaan langit dan bumi, terdapat 25 ayat al-Quran yang menyebut tentangnya. Carian dengan menggunakan frasa "خَلَقَ السَّمَاوَاتِ وَالْأَرْضَ".

# data[].attributes.attachment_link.title
Indeks al-Quran - Penciptaan Langit dan Bumi

# data[].attributes.body
Dalam al-Quran, Allah menyebut tentang langit dan bumi dalam 34 ayat. Ini berdasarkan carian dengan menggunakan kalimah "السماوات" dan "الأرض".

# data[].attributes.headline
INDEKS AL-QURAN: PENCIPTAAN LANGIT DAN BUMI DALAM MASA 6 HARI

# data[].attributes.subject
INDEKS AL-QURAN: PENCIPTAAN LANGIT DAN BUMI DALAM MASA 6 HARI

# data[].attributes.body
Dalam al-Quran Allah menerangkan tentang penciptaan langit dan bumi dalam masa 6 hari melalui 7 ayat di dalam al-Quran. Carian dengan menggunakan frasa “سِتَّةِ أَيَّامٍ".

# data[].attributes.attachment_link.title
Indeks al-Quran - Penciptaan Langit dan Bumi dalam Masa 6 Hari

# data[].attributes.body
Merujuk dalam Lisan al-'Arab berdasarkan Ibn Manzur dengan beberapa makna lain yang lengkap dengan justifikasinya daripada puisi Arab Klasik dari pra zaman kepulauan, al-Quran dan hadis. Menurutnya, orang Arab menggunakan perkataan "hari" dimana ia membawa maksud masa, zaman (dahr, masa kini dan masa mutlak tanpa mengira siang atau malam dan juga peristiwa (jika perkataan "hari" dalam bentuk jamak").

# data[].attributes.headline
TAFSIR AYAT AL-QURAN TENTANG PENCIPTAAN LANGIT DAN BUMI ( سِتَّةِ اَيَّامٍ )

# data[].attributes.subject
TAFSIR AYAT AL-QURAN TENTANG PENCIPTAAN LANGIT DAN BUMI ( سِتَّةِ اَيَّامٍ )

# data[].attributes.headline
Kepelbagaian Tafsiran Terhadap Kalimah Sittah Ayyām ( سِتَّة اَيَّامٍ )

# data[].attributes.subject
Kepelbagaian Tafsiran Terhadap Kalimah Sittah Ayyām ( سِتَّة اَيَّامٍ )

# data[].attributes.body
Berdasarkan 7 surah yang telah disenaraikan sebelum ini berkaitan 6 sela masa (sittah ayyām) penciptaan langit dan bumi, kita boleh boleh lihat bahawa tiadanya ayat yang menerangkan secara khusus berkenaan maksud bagi seiap 6 sela masa itu tadi. Oleh yang demikian tidak pelik sekiranya wujud kepelbagaian dalam tafsiran di kalangan mufassīr, lebih-lebih lagi sekiranya mufassīr- mufassīr yang kita rujuk itu tadi hidup pada fasa atau zaman yang berbeza. Sebagai contoh, kita boleh lihat pada surah Al-A‘arāf ayat 54.

اِنَّ رَبَّكُمُ اللّٰهُ الَّذِيْ خَلَقَ السَّمٰوٰتِ وَالْاَرْضَ فِيْ سِتَّةِ اَيَّامٍ ثُمَّ اسْتَوٰى عَلَى الْعَرْشِۗ يُغْشِى الَّيْلَ النَّهَارَ يَطْلُبُهٗ حَثِيْثًاۙ وَّالشَّمْسَ وَالْقَمَرَ وَالنُّجُوْمَ مُسَخَّرٰتٍۢ بِاَمْرِهٖٓ ۙاَلَا لَهُ الْخَلْقُ وَالْاَمْرُۗ تَبٰرَكَ اللّٰهُ رَبُّ الْعٰلَمِيْنَ

Sesungguhnya Tuhan kamu ialah Allah yang menciptakan langit dan bumi dalam enam masa lalu Ia bersemayam di atas Arasy; Ia melindungi malam dengan siang yang mengiringinya dengan deras (silih berganti) dan (Ia pula yang menciptakan) matahari dan bulan serta bintang-bintang, (semuanya) tunduk kepada perintahNya. Ingatlah, kepada Allah jualah tertentu urusan menciptakan (sekalian makhluk) dan urusan pemerintahan. Maha Suci Allah yang mencipta dan mentadbirkan sekalian alam. [ Al-A‘arāf : 54 ]

Al-Baghawī menerangkan dalam kitab beliau Ma‘ālim al-Tanzīl fī Tafsīr al-Qurān (Tafsīr Al-Baghawī ), bahawa terdapat beberapa pandangan ulama berkenaan maksud sittah ayyām ( سِتَّةِ اَيَّامٍ ) dalam ayat di atas, antaranya pendapat yang mengatakan bahawa :

1 )   Sittah ayyām ( سِتَّة اَيَّام ) merujuk kepada hari-hari biasa di dunia sepertimana hari-hari kita sekarang ini (24 jam).

🟢  Hal ini dijelaskan lagi oleh al-Fakhru al-Rāzī di dalam tafsir beliau, Mafātīhu al-Ghaib, berkenaan surah Maryam ayat 62

لَا يَسْمَعُوْنَ فِيْهَا لَغْوًا اِلَّا سَلٰمًاۗ وَلَهُمْ رِزْقُهُمْ فِيْهَا بُكْرَةً وَّعَشِيًّا

Mereka tidak akan mendengar di dalamnya perkataan yang sia-sia tetapi mereka sentiasa mendengar perkataan yang baik-baik; dan makan minum untuk mereka disediakan di dalamnya, pagi dan petang (sepanjang masa). [ Maryam : 62 ]

🟢Oleh kerana di syurga kelak tidak ada matahari dan bulan, begitu juga tidak ada waktu siang dan malam, al-Rāzī menafsirkan bahawa yang dimaksudkan dengan kadar waktu  بُكْرَةً وَّعَشِيًّا  ( pagi dan petang ) di syurga adalah merujuk kepada  kadarnya sperti kadar di dunia.

🟢Oleh yang demikian, persoalan yang timbul kerana mengaitkan bahawa penentuan hari-hari dunia hanya boleh diguna pakai apabila matahari harus tercipta dahulu berbanding bumi, adalah tidak tepat, kerana di syurga kelak juga tidak ada matahari dan bulan sebagai indikator untuk satu-satu kadar waktu itu ditentukan, sebagaimana keadaan awal penciptaan bumi yang tidak ada matahari.

🟢Ayat ini juga menjadi bukti bahawa Allah berkuasa dan berkehendak dalam menentukan sesuatu perkara di luar lingkup pemikiran dan pemahaman akal kita yang lemah ini.

2 )   Setiap hari bagi sittah ayyām ( سِتَّة اَيَّام ) tadi bersamaam dengan  1000 tahun yang biasa

🟠  Dr. Wahbah al-Zuḥaylī menukilkan di dalam tafsir beliau, sebagaimana yang telah diriwayatkan oleh Mujāhid dan Imam Ahmad Bin Hanbal, bagi setiap hari itu bersamaan 1000 tahun berdasarkan firman Allah di dalam surah Al-Haj ayat 47.

وَيَسْتَعْجِلُوْنَكَ بِالْعَذَابِ وَلَنْ يُّخْلِفَ اللّٰهُ وَعْدَهٗۗ وَاِنَّ يَوْمًا عِنْدَ رَبِّكَ كَاَلْفِ سَنَةٍ مِّمَّا تَعُدُّوْنَ

Dan mereka meminta kepadamu (wahai Muhammad) menyegerakan kedatangan azab, padahal Allah tidak sekali-kali akan memungkiri janjiNya; dan (katakanlah kepada mereka): sesungguhnya satu hari dari hari-hari azab di sisi
Tuhanmu adalah menyamai seribu tahun dari yang kamu hitung. [ Al-Haj : 47 ]

🟠   Ayat tersebut menunjukkan bahawa satu hari itu di sisi kita bersamaan 1000 tahun di sisi Allah.

🟠   Pandangan ini turut disokong oleh Al-Marāghi di dalam tafsirnya, Tafsir al- Marāghi. Beliau menekankan bahawa sittah ayyām ( سِتَّةِ اَيَّامٍ ) bukanlah bermaksud 6 hari-hari biasa di dunia sepertimana hari-hari kita sekarang ini. Hal ini demikian kerana hari hari biasa itu ada selepas adanya bumi ini, mana mungkin sittah ayyām ( سِتَّةِ اَيَّامٍ ) itu tadi boleh dikira sebagai hari-hari biasa.

________________________________________________

🗝️ Tuntasnya, walau apa pun pendapat yang dikemukakan para ulama silam serta modern berkaitan permasalahan ini, hakikat dan jawapannya Allah SWT sahaja yang Maha Mengethui. Namun demikian, kesimpulan kecil yang boleh kami buat berdasarkan perbincangan yang telah dikemukakan sebelum ini, maksud ayyām (اَيَّامٍ) itu tadi lebih sesuai difahami dengan maksud sela masa, tempoh atau zaman, tanpa mengira waktu siang dan malam mahupun apa-apa peritstiwa tertentu yang mengikatnya. Maksud tersebut juga boleh disesuaikan dengan apa-apa penemuan terkini di samping ianya bersifat lebih menyeluruh, bersesuaian dengan sifat al-Quran yang releven sepanjang zaman.

# data[].attributes.headline
Langit dan Bumi dicipta 6 Sela Masa ( سِتَّةِ اَيَّامٍ ) atau 8 Sela Masa ?

# data[].attributes.subject
Langit dan Bumi dicipta 6 Sela Masa ( سِتَّةِ اَيَّامٍ ) atau 8 Sela Masa ?

# data[].attributes.body
Terdapat beberapa golongan yang cuba mengoyahkan keyakinan umat Islam dengan meyatakan bahawa isi kandungan al-Quran tidak bersifat konsisten khusunya berkenaan penciptaan langit dan bumi dalam tempoh 6 sela masa ( سِتَّةِ اَيَّامٍ).  Mereka cuba mengaitkan ayat-ayat berkaitan ( سِتَّةِ اَيَّامٍ) dengan maksud yang difahami secara literal terhadap firman Allah dalam surah Fuṣṣilat ayat 9, 10 dan 12.

قُلْ اَىِٕنَّكُمْ لَتَكْفُرُوْنَ بِالَّذِيْ خَلَقَ الْاَرْضَ فِيْ يَوْمَيْنِ وَتَجْعَلُوْنَ لَهٗٓ اَنْدَادًا ۗذٰلِكَ رَبُّ الْعٰلَمِيْنَ (9) وَجَعَلَ فِيْهَا رَوَاسِيَ مِنْ فَوْقِهَا وَبٰرَكَ فِيْهَا وَقَدَّرَ فِيْهَآ اَقْوَاتَهَا فِيْٓ اَرْبَعَةِ اَيَّامٍۗ سَوَاۤءً لِّلسَّاۤىِٕلِيْنَ (10) ثُمَّ اسْتَوٰىٓ اِلَى السَّمَاۤءِ وَهِيَ دُخَانٌ فَقَالَ لَهَا وَلِلْاَرْضِ ائْتِيَا طَوْعًا اَوْ كَرْهًاۗ قَالَتَآ اَتَيْنَا طَاۤىِٕعِيْنَ (11) فَقَضٰىهُنَّ سَبْعَ سَمٰوٰتٍ فِيْ يَوْمَيْنِ وَاَوْحٰى فِيْ كُلِّ سَمَاۤءٍ اَمْرَهَا ۗوَزَيَّنَّا السَّمَاۤءَ الدُّنْيَا بِمَصَابِيْحَۖ وَحِفْظًا ۗذٰلِكَ تَقْدِيْرُ الْعَزِيْزِ الْعَلِيْمِ (12)

Katakanlah (wahai Muhammad): "Sesungguhnya tidak patut kamu kufur kepada Tuhan yang menciptakan bumi dalam dua masa, dan kamu adakan sekutu-sekutu bagiNya! Yang demikian (sifatNya dan kekuasaanNya) ialah Allah Tuhan sekalian alam, (9) Dan Ia menjadikan di bumi gunung-ganang yang menetapnya (tersergam tinggi) di atasnya, serta Ia melimpahkan berkat padanya, dan Ia menentukan ada padaNya bahan-bahan keperluan hidup penduduknya, sekadar yang menyamai hajat yang diminta dan dikehendaki oleh keadaan mereka; (semuanya itu berlaku) dalam empat masa. (10) Kemudian Ia menunjukkan kehendakNya ke arah (bahan-bahan) langit sedang langit itu masih berupa asap; lalu Ia berfirman kepadanya dan kepada bumi: "Turutlah kamu berdua akan perintahKu, sama ada dengan sukarela atau dengan paksa!" Keduanya menjawab: "Kami berdua sedia menurut - patuh dengan sukarela"(11) Lalu Ia menjadikannya tujuh langit, dalam dua masa; dan Ia memberitahu kepada tiap-tiap langit akan urusan dan keperluannya masing-masing. Dan Kami hiasi langit yang dekat (pada pandangan mata penduduk bumi) dengan bintang-bintang yang bersinar cemerlang serta memelihara langit itu dengan sebaik-baiknya. Demikianlah ketentuan Allah Yang Maha Kuasa, lagi Maha Mengetahui. (12)

🔵 Dalam surah Fuṣṣilat ayat ke-9, telah dinyatakan bahawa bumi diciptakan selama 2 sela masa ( يَوْمَيْنِ ), dan pada ayat ke-10 pula dinyatakan bahawa gunung-ganang dicipta dalam 4 sela masa ( اَرْبَعَةِ اَيَّامٍ ). Kemudian,  ayat ke 12 menerangkan bahawa langit dicipta dalam 2 sela masa ( يَوْمَيْنِ ). Secara literal, sekiranya kita tambah keseluruhan bilangan sela masa tersebut, kita dapati bahawa keseluruhannya adalah selama 8 sela masa, terus ianya berlawanan dengan apa yg telah dinyatakan dalam ayat-ayat yang lain iaitu keseluruhannya adalah sebanyak 6 sela masa. Namun demikian persoalan tersebut telah pun dijawab oleh ulama silam antaranya Imam Fakhr al-Dīn al-Rāzī di dalam tafsirnya Mafātīhu al-Ghaib.

🔵 Beliau mendatangkan sebuah contoh, sekiranya seseorang bermusafir dari Baṣrah ke Baghdad dalam masa 10 hari, kemudian sambung pula perjalanannya ke Kufah dalam masa 15 hari, 15 hari itu merujuk kepada jumlah tempoh perjalanan yang telah dilalui oleh orang tersebut, dan bukannya 15 hari itu tadi adalah perjalanannya dari Baghdad ke Kufah. Begitulah gaya Bahasa orang Arab dan cara penulisan di dalam al-Quran.

# data[].attributes.headline
Lakaran Idea Imam Fakhr al-Dīn al-Rāzī menjawab salah faham maksud sebenar surah Fuṣṣilat ayat 9, 10 &12

# data[].attributes.subject
Lakaran Idea Imam Fakhr al-Dīn al-Rāzī menjawab salah faham maksud sebenar surah Fuṣṣilat ayat 9, 10 &12

# data[].attributes.headline
Lakaran Ringkas Untuk Memahami Konteks Surah Fuṣṣilat : 9, 10 & 12

# data[].attributes.subject
Lakaran Ringkas Untuk Memahami Konteks Surah Fuṣṣilat : 9, 10 & 12

# data[].attributes.headline
FAKTA SAINS DAN PENJELASANNYA BERKENAAN PENCIPTAAN LANGIT DAN BUMI

# data[].attributes.subject
FAKTA SAINS DAN PENJELASANNYA BERKENAAN PENCIPTAAN LANGIT DAN BUMI

# data[].attributes.body
Fakta sains membantu untuk melihat teori penciptaan langit dan bumi yang paling munasabah mengikut teori semasa dalam kosmologi dan fizik.

Fakta sains ini juga sedikit sebanyak dapat memberi gambaran tentang penciptaan langit dan bumi dengan lebih luas dan tepat.

Namun, ia mengandungi idea-idea saintifik yang sangat maju dan memerlukan maklumat latar belakang fizik dan astronomi terutamanya bagi teori penemuan terkini tentang peristiwa awal Big Bang.

Adalah menarik untuk diperhatikan bahawa apabila ia datang kepada detik-detik awal Big Bang, beberapa pendapat bercanggah antara satu sama lain, atau memberikan gambaran yang berbeza mungkin kerana peristiwa pada saat-saat awal itu tidak dipersetujui oleh semua ahli kosmologi.

# data[].attributes.headline
KEPERCAYAAN AGAMA LAIN TENTANG PENCIPTAAN LANGIT DAN BUMI

# data[].attributes.subject
KEPERCAYAAN AGAMA LAIN TENTANG PENCIPTAAN LANGIT DAN BUMI

# data[].attributes.body
Isu mengenai penciptaan langit dan bumi ini bukan sahaja terdapat dalam agama Islam sahaja, malah agama lain pun turut ada.

Walau bagaimanapun, tiada hak dan kesalahan dalam setiap mitos penciptaan kerana ia tidak boleh diuji dari segi pemalsuan.

Oleh itu, setiap agama dan tamadun berhak menerima mitos penciptaannya sebagai kebenaran mutlak dan menganggap mitos penciptaan lain sebagai apa yang ada di tempat pertama.

Lima cara berbeza tentang bagaimana alam semesta bermula telah dikenalpasti yang mana ianya merupakan naratif penciptaan empat tamadun besar zaman purba di Timur Tengah sebelum Islam: Mesir, Babylon, Yunani dan Parsi yang sedikit sebanyak mempengaruhi kepercayaan dalam aspek keagamaan seperti Hindu dan Buddha.

1. Yang pertama adalah penciptaan oleh makhluk tertinggi atau dewa (supreme being or deity).

2. Yang kedua ialah penciptaan melalui kemunculan (emergence).

3. Yang ketiga ialah penciptaan oleh ibu bapa dunia (world parents).

4. Yang keempat ialah penciptaan daripada cosmic egg (telur kosmik).

5. Yang kelima ialah penciptaan oleh sungai-sungai bumi (earth rivers).

# data[].attributes.headline
Doktrin Kristian Tentang Penciptaan Alam

# data[].attributes.subject
Doktrin Kristian Tentang Penciptaan Alam

# data[].attributes.body
Sebagai agama samawi, pandangan Kristen tentang ajaran penciptaan alam tidak jauh beza dengan Islam.

Dalam Bible (al-Kitab) dinyatakan bahwa penciptaan alam ini juga terjadi melalui beberapa fasa.

1. Pada hari pertama Allah menciptakan dari kegelapan menuju terang. Injil berkata; Berfirmanlah Allah; “jadilah terang.”Lalu terang itu jadi. Allah melihat bahwa terang itu baik, lalu dipisahkan-Nyalah terang itu dari gelap. Dan Allah menamai terang itu itu siang, dan gelap itu malam. Jadilah petang dan jadilah pagi, itulah hari pertama”.

2. Pada hari kedua Allah menciptakan langit. Berfirmanlah Allah; “jadilah cakrawala di tengah segala air untuk memisahkan air dari air’. Maka Allah menjadikan cakrawala dan ia memisahkan air yang ada di bawah cakrawala itu dari air yang ada diatasnya. Dan jadilah demikian. Lalu Allah menamai cakrawala itu langit. Jadilah petang dan jadilah pagi, itulah dari kedua.

3. Pada hari ketiga Allah menciptakan daratan, tanah dan tanaman. Berfirmanlah Allah; “Hendaklah segala air yang dibawah langit berkumpul pada satu tempat, sehingga kelihatan yang kering.’ Dan jadilah demikian. Lalu Allah menamai yang kering itu darat, dan kumpulan air itu dinamainya laut. Allah melihat bahwa semuanya itu baik. Berfirmanlah Allah; “hendaklah tanah menumbuhkan tunas-tunas muda, tumbuh tumbuhan yang berbiji, segala jenis pohon buah-buahan yang menghasilkan buah yang berbiji, segala jenis buah yang berbiji, supaya ada tumbuh-tumbuhan di bumi”. Dan jadilah demikian. Tanah itu menumbuhkan tunas-tunas muda, segala jenis tumbuh tumbuhan yang berbiji dan segala jenis pohon-pohonan yang menghasilkan buah yang berbiji. Allah melihat bahwa semuanya itu baik. Jadilah petang dan jadilah pagi, itulah hari ketiga”.

4. Pada hari keempat Allah menciptakan cahaya di cakrawala untuk memisahkan siang dari malam. Sedangkan pada hari kelima Allah menciptakan makhluk hidup yang ada dalam air, semua jenis burung, semua jenis hidupan yang bergerak. Pada hari terakhir hari keenam Allah menciptakan haiwan liar, semua jenis ternakan dan akhirnya menciptakan manusia, supaya manusia berkuasa atas ikan-ikan dilaut dan burung di udara, ternak dan seluruh isi bumi. Seterusnya Bible berkata; Demikianlah selesai ciptaan langit dan bumi dan segala isi kandungannya. Apabila Allah telah selesai pada hari ketujuh pekerjaan yang dilakukannya itu, dia berhenti hari ketujuh dari semua pekerjaan yang telah dilakukannya. Kemudian Tuhan memberkati hari ketujuh dan menguduskannya, kerana pada hari itu dia berehat dari segala pekerjaan penciptaan yang telah dibuatnya.

# data[].attributes.body
Berbeza dengan keyakinan dalam agama Islam, Kristian dan Yahudi yang mengajarkan bahawa alam semesta itu diciptakan Tuhan yang maha esa dari tiada menjadi ada melalui iradat dan kudrat-Nya yang tiada terbatas, maka agama Brahma atau Hindu mengajarkan bahwa alam semesta itu adalah pancaran zat Brahma.

Walau bagaimanapun, nampaknya pemikiran India tidak menganggap permulaan pertama alam semesta ini pada bila-bila masa dan tidak menganggap pengakhiran yang pasti.

Mereka juga menyokong pandangan bahawa alam semesta secara berkala mengalami penciptaan dan pengakhiran.

Dalam kitaran berkala penciptaan dan pengakhiran ini, alam semesta mengalami empat peringkat tetap, iaitu satya, treat, dvapara dan kaliyuga.

Pada peringkat akhir Kali Yuga, alam semesta menjadi terlalu rosak dan mesti dileburkan untuk memperbaharui dirinya.

# data[].attributes.body
Siddhartha Gautama tidak menolak mahupun bercakap tentang alam semesta dan alam ghaib.

Seperti dalam Sutta-Pitaka, dalam bahagian Majjhima-Nikaya Sutta 63, dikatakan seorang pelajar bernama malunkyraputera bertanya tentangnya dan Gautama Buddha memberi jawapan; “Kehidupan beragama itu tidak bergantung pada ajaran bahwa alam itu tidak abadi sekalipun ajaran serupa itu ada, bahwa alam itu abadi/alam itu tidak abadi. Tetapi disitu tetap ada kelahiran, usia tua, mau, duka, ratapan, derita kemalangan dan kekecewaan.”

Jadi, boleh dikatakan bahawa sifat bagi alam tidak disebut sama sekali dalam ajaran agama Buddha sama ada dalam bentuk penciptaan dan pembubaran alam semesta yang berkala dan kekalnya dunia ini.

Bagi mereka, dunia ini hanyalah aliran peristiwa yang hanya sementara, bahkan penuh derita.

Namun, agama Buddha sendiri tidak dapat menafikan kepentingan alam dunia ini untuk mencapai nirvana, maka dunia memiliki makna dan tujuan bagi umat manusia.

# data[].attributes.headline
PERBANDINGAN AYAT AL-QURAN DAN HADIS DENGAN FAKTA SAINS BERKAITAN PENCIPTAAN LANGIT DAN BUMI

# data[].attributes.subject
PERBANDINGAN AYAT AL-QURAN DAN HADIS DENGAN FAKTA SAINS BERKAITAN PENCIPTAAN LANGIT DAN BUMI

# data[].attributes.headline
Teori Sains Semasa Tentang Kejadian Langit dan Bumi

# data[].attributes.subject
Teori Sains Semasa Tentang Kejadian Langit dan Bumi

# data[].attributes.body
Sehingga ke hari ini, manusia belum mampu menunjukkan bukti dari proses terbentuknya alam semesta dan terbatas kepada satu teori sahaja, iaitu teori Big Bang.

Teori ini diutarakan oleh Albert Einstein pada 1915 berdasarkan formula General Theory of Relativity.

Menurut teori Big Bang, alam ini sebenarnya terdiri daripada suatu jisim besar (Primary Nebula) yang asalnya bercantum padu, yang kemudiannya mengalami satu ledakan besar yang sangat dahsyat (Secondary separation/ Cosmic explosion) pada 10 ke 20 billion tahun yang lampau.

Berikutan kejadian tersebut, berlakulah proses pengembangan dan penyejukan yang akhirnya membentuk bintang, bulan, planet, matahari dan sebagainya.

Alam ini juga dibuktikan sentiasa berkembang apabila beberapa saintis Rusia seperti termasuk Edwin Hubble mengukuhkan lagi teori ini dengan penemuannya tentang alam ini yang sedang mengembang menggunakan alat canggihnya (teleskop Hubble) pada tahun 1929.

Sehingga satu tahap, akan berlakunya Big Rip iaitu pemusnahan alam semesta ini.

Sebelum berlakunya Big Rip ini, akan bermula dengan kemusnahan galaksi-galaksi, sistem suria akan terurai, dan bumi meletus, barulah berlakunya Big Rip.

Ahli astronomi bersepakat bahawa alam ini bermula daripada fenomena Letupan Besar (Big Bang).

Pembentukan alam menurut ahli astronomi mempunyai 6 fasa:

1. Fasa pertama: Berlakunya Letupan Besar (Big Bang)

2. Fasa kedua: Pembentukan elemen-elemen seperti hydrogen dan helium

3. Fasa ketiga: Pembentukan galaksi-galaksi

4. Fasa keempat: Pembentukan bintang-bintang dalam setiap galaksi

5. Fasa kelima: Pembentukan sistem suria dan planet-planet

6. Fasa keenam: Kehidupan bermula di bumi.

# data[].attributes.headline
Perbandingan Ayat al-Quran Pilihan dengan Teori Big Bang dan Pembentukan Alam Berdasarkan Ahli Astronomi

# data[].attributes.subject
Perbandingan Ayat al-Quran Pilihan dengan Teori Big Bang dan Pembentukan Alam Berdasarkan Ahli Astronomi

# data[].attributes.body
Berdasarkan ayat al-quran, surah al-Anbiya, 21:30, Allah menceritakan bahawa langit dan bumi itu pada asalnya ialah satu kemudian dipisahkan. Fakta Sains pula mengatakan bahawa alam ini berasal daripada satu jirim kemudian berlaku letupan yang besar.

Antara 7 ayat daripada al-Quran berkaitan penciptaan langit dan bumi dalam masa 6 hari, dalam surah al-Furqan, 25:59, Allah menceritakan bahawa Dia menciptakan langit dan bumi dalam masa 6 hari. Fakta Sains pula mengatakan bahawa terdapat 6 fasa dalam pembentukan alam hingga ke hari ini.

Para mufassirin yang menafsirkan ayat-ayat kejadian langit dan bumi ini tidaklah memperincikan apa yang dicipta sepanjang 6 hari itu, namun mereka membahaskan tentang tempoh sebenar 6 hari itu.

Namun, perkara ini tidaklah membuktikan bahawa fakta di dalam al-Quran bercanggah dengan fakta sains, malah seakan-akan selari kerana kedua-duanya berbicara tentang 6 tempoh masa.

Sekiranya terdapat percanggahan antara teori sains semasa dengan ayat al-quran, maka ayat al-quran yang lebih sahih dan akan ditegakkan.

# data[].attributes.body
Maksud ayyām (اَيَّامٍ) boleh disimpulkan dengan maksud sela masa, tempoh atau zaman, tanpa mengira waktu siang dan malam mahupun apa-apa peritstiwa tertentu yang mengikatnya

Sesungguhnya penciptaan langit dan bumi adalah salah satu tanda dan bukti kebesaran dan  kekuasaan Allah. Kita sebagai hambaNya yang berakal boleh melihat dan meneliti keteraturan penciptaannya yang amat indah dan penuh dengan makna-makna yang tersirat disebalik penciptaanNya. Petikan ayat dari surah Al-Imran ayat 190-191 :

Sesungguhnya dalam penciptaan langit dan bumi, dan silih bergantinya malam dan siang terdapat tanda-tanda bagi orang yang berakal. (Iaitu) orang-orang yang mengingat Allah sambil berdiri atau duduk atau dalam keadaan berbaring dan mereka memikirkan tentang penciptaan langit dan bumi (seraya berkata): Ya Tuhan kami, tiadalah engkau menciptakan ini dengan sia-sia, Maha Suci Engkau, maka peliharalah kami dari seksa neraka.

# data[].attributes.body
1. Al-Baghawī, Abū Muhammad, Ma‘ālim al-tanzīl fī tafsīr al-Qurān, vol. 2 (Bayrūt: Dār Iḥya’ al-turā th, 1999).

2. Al-Fakhru al-Rāzī, Mafātīhu al-Ghaib, vol. 14 (Bayrūt: Dār Iḥya’ al-turā th al-‘Arabī, 1999).

3. Al-Marāghi, Ahmad bin Muṣṭafā, Tafsir al- Marāghi, vol. 8 (Qāhirah: Sharikah Maktabah Wa Matba‘ah Muṣṭafā al-Bābi al-ḥalabi wa Awladuh, 1946).

4. Wahbah al-Zuḥaylī, Al-Tafsīr al-Munīr fī al-‘Aqīdah wa Al-Syarī‘ah wa al-Manhaj, vol.8 (Dimashq: Dār al-Fikr, 1991).

5. Yahya, F. (2012). Cosmic creation theory according to the Qur`an and Sunnah. (Doctoral), International Islamic University Malaysia, Kuala Lumpur : International Institute of Islamic Thought and Civilisation, IIUM 2012. Retrieved from https://lib.iium.edu.my/mom/services/mom/document/getFile/xzuC1w7yX45oKRgPdIx6PTAFpjqVY3qY20140415115347457

6. Atabik, A. (2015). Konsep Penciptaan Alam : Studi Komparatif-Normatif antar Agama-Agama. Fikrah:Jurnal Aqidah Dan Studi Keagamaan, 3(1), 101–122.

7. Jasmi, K. A., & Ahmad Zawawi, N. (2013). Al-Quran dan Geografi. In K. A. Jasmi (Ed.), Sains Asas, Fizik, Kimia dan Geografi dari Perspektif al-Quran (pp. 55–81). Skudai, Johor Bahru: Penerbit UTM Press.